Iepirkumu komisijas 2026. gada 30. jūlija sēdē
apstiprinātās atbildes uz jautājumiem par atklāta konkursa “Transportlīdzekļa iegāde Ropažu novada pašvaldības policijas vajadzībām”, identifikācijas Nr. RNP 2026/54 (turpmāk – atklāts konkurss) nolikuma dokumentāciju

	Jautājums
	Atbilde

	Tehniskās specifikācijas punkts:
2. Transportlīdzekļa pārbūve, papildu aprīkošana:
2.1. stacionāri uzstādīts speciālais gaismas, skaņas aprīkojums, autonomi uzstādīti
divi priekšēji un divi aizmugurējie, (atbilstoši Latvijas Republikas standarta
63:2015/A3:2018 "Operatīvo transportlīdzekļu krāsojums, aprīkojums"
prasībām pašvaldības policijas transportlīdzekļiem) stroboskopi.
Vēršam uzmanību, ka tehniskajā specifikācijā norādītais standarts LVS 63:2015/A3:2018
vairs nav spēkā. Tas ir aizstāts ar jaunāku standarta redakciju.
Lūdzam veikt atbilstošus grozījumus tehniskajā specifikācijā, aizstājot atsauci uz spēkā
esošo Latvijas standartu vai paredzot atsauci uz attiecīgajā laikā spēkā esošo standarta
redakciju.
2. Transportlīdzekļa pārbūve, papildu aprīkošana:
2.2. virsbūve trafarēta ar speciālo krāsojumu, atpazīšanas simbolu (ģerboņi, uzraksti)
uzlīmēm saskaņā ar Ministru kabineta 1999.gada 31.augusta noteikumu
Nr.304 "Noteikumi operatīvajiem transportlīdzekļiem" prasībām un
atbilstoši Latvijas Republikas standarta 63:2015/A3:2018 "Operatīvo
transportlīdzekļu krāsojums, aprīkojums" prasībām pašvaldības policijas
transportlīdzekļiem, videonovērošanas veikšanas brīdinājumu uzlīmēm
Vēršam uzmanību, ka tehniskajā specifikācijā norādītais standarts LVS 63:2015/A3:2018
vairs nav spēkā un ir aizstāts ar jaunāku standarta redakciju. Vienlaikus arī Ministru
kabineta noteikumi Nr. 304 ir grozīti, aktualizējot atsauci uz spēkā esošo standartu.
Lūdzam veikt atbilstošus grozījumus tehniskajā specifikācijā, aizstājot atsauci uz spēkā
esošo Latvijas standartu vai paredzot atsauci uz attiecīgajā laikā spēkā esošo standarta
redakciju.
	Iepirkumu komisija, izvērtējot jautājumā norādītos apsvērumus, precizēs tehniskās specifikācijas 2.1. un 2.2. punktu, aizstājot atsauci uz spēku zaudējušo standarta redakciju ar atsauci uz spēkā esošo Latvijas nacionālo standartu LVS 63 “Operatīvie transportlīdzekļi, krāsojums, aprīkojums”. Tehniskās specifikācijas grozījumi tiks publicēti iepirkumu reglamentējošo normatīvo aktu noteiktajā kārtībā. Piedāvājums sagatavojams atbilstoši grozītajai tehniskajai specifikācijai.

	Tehniskās specifikācijas punkts:
10. Operatīvā statusa transportlīdzeklis aprīkojamas ar:
10.1. Uz jumta stacionāri uzstādīts paneļa veida zilas krāsas R65 Class 2 LED diožu
bākuguns;
- Bākuguns paneļa izmērs proporcionāli jumta platumam, vismaz 1200mm;
- Paneļa dizains zems, aerodinamisks ne augstāks par 50 mm un uzstādīts tā, lai
attālums no auto jumta līdz paneļa augšai nepārsniedz 120mm;
- Panelis izvietots transportlīdzekļa jumta priekšpusē tā lai būtu saskatāms no
visām pusēm (priekša, sāni, aizmugure);
- Nodrošināta nakts funkcija, ar samazinātu bākuguns gaismas intensitāti,
ieslēdzama no vadības pults
Tehniskajā specifikācijā noteikta prasība, ka bākuguns paneļa augstums nedrīkst pārsniegt
50 mm.
Lūdzam precizēt, vai tiks pieļauts piedāvāt bākuguns paneli ar augstumu līdz 60 mm, ja tas
pilnībā atbilst pārējām tehniskās specifikācijas prasībām, tai skaitā ECE R65 Class 2
sertifikācijai un pārējiem noteiktajiem funkcionālajiem parametriem.
Vēršam uzmanību, ka maksimālā augstuma ierobežojums līdz 50 mm būtiski sašaurina
iespējamo ražotāju un piedāvājamo risinājumu loku, tādējādi ierobežojot konkurenci.
Vienlaikus šāds ierobežojums rada nepamatotu sadārdzinājumu, jo tirgū ir pieejami vairāki
līdzvērtīgi, sertificēti un plaši izmantoti bākuguņu paneļi ar augstumu līdz 60 mm, kuru
funkcionālās īpašības un ekspluatācijas raksturlielumi neatšķiras no zemāka profila
risinājumiem.
Vienlaikus lūdzam skaidrot tehnisko pamatojumu prasībai, ka attālums no
transportlīdzekļa jumta līdz bākuguns paneļa augšējai malai nedrīkst pārsniegt 120
mm. Lūdzam norādīt, uz kādu normatīvo aktu, standartu vai tehnisku nepieciešamību
balstīta šī prasība, jo ECE R65 sertifikācija nenosaka konkrētu maksimālo attālumu no
transportlīdzekļa jumta līdz bākuguns panelim.
Ja šī prasība nav pamatota ar normatīvajiem aktiem vai objektīvu tehnisku nepieciešamību,
lūdzam izvērtēt tās saglabāšanas nepieciešamību, lai netiktu nepamatoti ierobežota
konkurence.
Lūdzam apsvērt iespēju grozīt prasību, nosakot maksimālo paneļa augstumu līdz 60 mm,
tādējādi nodrošinot plašāku konkurenci, vienlaikus nemazinot transportlīdzekļa
funkcionalitāti vai drošību.
	Iepirkumu komisija, izvērtējot jautājumā norādītos apsvērumus, precizēs tehniskās specifikācijas prasību par bākuguns paneļa augstumu un tā uzstādīšanas nosacījumiem, paredzot iespēju piedāvāt bākuguns paneli ar augstumu līdz 60 mm, ja tas atbilst pārējām tehniskās specifikācijas prasībām, tai skaitā ECE R65 Class 2 prasībām. Vienlaikus tiks precizēts nosacījums par attālumu no transportlīdzekļa jumta līdz bākuguns paneļa augšējai malai. Tehniskās specifikācijas grozījumi tiks publicēti iepirkumu reglamentējošo normatīvo aktu noteiktajā kārtībā. Piedāvājums sagatavojams atbilstoši grozītajai tehniskajai specifikācijai.

	Tehniskās specifikācijas punkts:
10. Operatīvā statusa transportlīdzeklis aprīkojamas ar:
10.2. 2 mirgojoši zilas krāsas LED diožu stroboskopi izvietoti uz priekšējās restes
galveno lukturu līmenī. Katrā lukturī vismaz sešas 3W diodes;
- 2 mirgojoši zilas krāsas LED diožu stroboskopi izvietoti salonā, aiz
automašīnas aizmugurējā stikla. Katrā lukturī vismaz sešas 3W diodes;
- Stroboskopi ieslēdzami no bākuguņu vadības pults kopā un atsevišķi no
bākuguns galvenā paneļa gaismām.
Lūgums precizēt tehnisko specifikāciju
Lūdzam pārskatīt tehniskajā specifikācijā noteikto prasību par 3 W LED diodēm.
Vēršam uzmanību, ka LED diodes nominālā jauda (W) pati par sevi nav objektīvs luktura
kvalitātes, efektivitātes vai atbilstības rādītājs. Mūsdienu LED tehnoloģijas dažādu ražotāju
izstrādājumos būtiski atšķiras, un vienādu vai pat augstāku gaismas intensitāti iespējams
nodrošināt ar atšķirīgas nominālās jaudas LED diodēm.
Ja tehniskajā specifikācijā ir noteikta prasība par lukturu atbilstību ECE R65 prasībām, tad
šī sertifikācija jau nodrošina nepieciešamo gaismas intensitāti un citus fotometriskos
parametrus neatkarīgi no izmantoto LED diožu nominālās jaudas.
Šāda prasība nepamatoti ierobežo konkurenci, jo izslēdz no dalības ražotājus, kuru
sertificētie izstrādājumi pilnībā atbilst visām funkcionālajām un normatīvajām prasībām,
taču izmanto citu LED tehnoloģiju ar atšķirīgu nominālo jaudu. Tādējādi tiek nepamatoti
ierobežota iespēja piedāvāt līdzvērtīgus tehniskos risinājumus, kas pilnībā nodrošina
pasūtītāja prasīto funkcionalitāti.
Lūdzam svītrot prasību par 3 W LED diodēm, saglabājot prasību par minimālo LED diožu
skaitu. Šāds precizējums neietekmēs prasīto funkcionalitāti vai drošību, vienlaikus
nodrošinot vienlīdzīgu attieksmi pret tirgus dalībniekiem un efektīvu konkurenci.
	Iepirkumu komisija, izvērtējot jautājumā norādītos apsvērumus, precizēs tehniskās specifikācijas prasību par LED stroboskopu tehniskajiem parametriem, svītrojot prasību par konkrētu LED diožu nominālo jaudu un saglabājot prasības par funkcionalitāti, izvietojumu un atbilstību piemērojamām sertifikācijas prasībām. Tehniskās specifikācijas grozījumi tiks publicēti iepirkumu reglamentējošo normatīvo aktu noteiktajā kārtībā. Piedāvājums sagatavojams atbilstoši grozītajai tehniskajai specifikācijai.

	Tehniskās specifikācijas punkts:
10. Operatīvā statusa transportlīdzeklis aprīkojamas ar:
10.3. speciālā skaņas iekārta pilnā komplektā integrēta aiz transportlīdzekļa priekšējā
atdurstieņa.
- Nodrošina skaņas virzību uz priekšu 180° leņķī, atbilstoši 31.08.1999. MK
noteikumu Nr. 304 „Noteikumi par operatīvajiem transportlīdzekļiem”, punkts
Nr. 2., punkts Nr. 4. un Latvijas Valsts standarta LVS 63:2021. punkts Nr. 5
Lūgums precizēt tehnisko specifikāciju
Vēršam uzmanību, ka tehniskajā specifikācijā norādītais standarts LVS 63:2021 vairs nav
spēkā un ir aizstāts ar jaunāku standarta redakciju.
Vienlaikus lūdzam skaidrot prasības par skaņas virzību 180° leņķī tehnisko un normatīvo
pamatojumu, jo Ministru kabineta noteikumi Nr. 304 šādu prasību neparedz. Lūdzam
norādīt normatīvo aktu vai spēkā esošā Latvijas standarta prasību, no kuras izriet
nepieciešamība nodrošināt skaņas virzību tieši 180° leņķī.
Ja prasība nav noteikta normatīvajos aktos vai spēkā esošajā standartā, lūdzam izvērtēt tās
saglabāšanas nepieciešamību, lai netiktu nepamatoti ierobežota konkurence.
	Iepirkumu komisija, izvērtējot jautājumā norādītos apsvērumus, precizēs tehniskās specifikācijas prasību par speciālās skaņas iekārtas uzstādīšanu un skaņas virzības nosacījumiem. Atsauce uz standartu tiks aktualizēta, norādot spēkā esošo Latvijas nacionālo standartu LVS 63 “Operatīvie transportlīdzekļi, krāsojums, aprīkojums”. Tehniskās specifikācijas grozījumi tiks publicēti iepirkumu reglamentējošo normatīvo aktu noteiktajā kārtībā. Piedāvājums sagatavojams atbilstoši grozītajai tehniskajai specifikācijai.

	Tehniskās specifikācijas punkts:
10. Operatīvā statusa transportlīdzeklis aprīkojamas ar:
10.5 aktivizējot speciālās skaņas iekārtas, transportlīdzekļa standarta signāls (vadāms
no stūres) pārslēdzas un darbojas 4 (četros) speciālās skaņas režīmos (Horn,
Wail, Yelp, Rumbler).
Lūgums precizēt tehnisko specifikāciju
Lūdzam skaidrot prasības par Rumbler funkciju tehnisko un normatīvo pamatojumu.
Vēršam uzmanību, ka "Rumbler" ir konkrētas zemfrekvences brīdinājuma tehnoloģijas
nosaukums, kas nav obligāta prasība Ministru kabineta noteikumos Nr. 304 vai Latvijas
standartā LVS 63. Dažādu ražotāju analogas funkcijas var būt pieejamas ar citiem
nosaukumiem vai tikt īstenotas ar atšķirīgiem tehniskajiem risinājumiem.
Šāda prasība var nepamatoti ierobežot konkurenci, izslēdzot ražotājus, kuru speciālās
skaņas iekārtas pilnībā atbilst normatīvajām prasībām un nodrošina nepieciešamo
funkcionalitāti, taču neizmanto funkciju ar nosaukumu "Rumbler".
Lūdzam izvērtēt iespēju svītrot prasību par konkrētu funkcijas nosaukumu vai aizstāt to ar
funkcionālu prasību, kas ļauj piedāvāt tehniski līdzvērtīgus risinājumus.
	Iepirkumu komisija, izvērtējot jautājumā norādītos apsvērumus, precizēs tehniskās specifikācijas prasību par speciālās skaņas režīmiem, neparedzot atsauci tikai uz konkrētu funkcijas vai ražotāja risinājuma nosaukumu un nosakot funkcionāli izteiktu prasību, kas ļauj piedāvāt tehniski līdzvērtīgu risinājumu. Tehniskās specifikācijas grozījumi tiks publicēti iepirkumu reglamentējošo normatīvo aktu noteiktajā kārtībā. Piedāvājums sagatavojams atbilstoši grozītajai tehniskajai specifikācijai.

	Tehniskās specifikācijas punkts:
2.3. pasažieru nodalījumā:
2.3.3. priekšējā panelī izvietots patstāvīgs (neatkarīgi no aizdedzes atslēgas
stāvokļa), stacionāri iebūvēts USB strāvas pieslēgums (5V, 1000 – 2100 mA)
papildu elektroiekārtu uzlādei
Lūgums precizēt tehnisko specifikāciju
Vēršam uzmanību, ka tehniskajā specifikācijā norādītie USB pieslēguma parametri (5 V,
1000–2100 mA) atbilst iepriekšējo paaudžu USB uzlādes standartiem un neatspoguļo
mūsdienās plaši izmantotos risinājumus.
Lūdzam precizēt, vai tiks pieļauts piedāvāt transportlīdzekli ar USB-C uzlādes pieslēgumu
vai citu tehniski līdzvērtīgu vai labāku risinājumu, kas nodrošina papildu elektroiekārtu
uzlādi un atbilst vai pārsniedz tehniskajā specifikācijā noteikto funkcionalitāti.
Šāds precizējums ļautu piedāvāt mūsdienīgākus tehniskos risinājumus, vienlaikus pilnībā
nodrošinot Pasūtītāja prasīto funkcionalitāti.
	Iepirkumu komisija, izvērtējot jautājumā norādītos apsvērumus, precizēs tehniskās specifikācijas prasību par USB strāvas pieslēgumu, paredzot iespēju piedāvāt USB-A, USB-C vai citu tehniski līdzvērtīgu vai labāku risinājumu, kas nodrošina papildu elektroiekārtu uzlādi un prasīto funkcionalitāti. Tehniskās specifikācijas grozījumi tiks publicēti iepirkumu reglamentējošo normatīvo aktu noteiktajā kārtībā. Piedāvājums sagatavojams atbilstoši grozītajai tehniskajai specifikācijai.

	Tehniskās specifikācijas punkts:
11.
Virsbūves trafarēšana ar speciālo krāsojumu - atbilstoši Latvijas Valsts standartam
LVS 63:2015. punkti 2.7., 3. un 4. Uzlīmēt atpazīšanas simbolus - 2 ģerboņus,
brīdinājuma zīmi (atbilstoši spēkā esošajiem LV normatīvajiem aktiem) uzlīmes
formā, kas informē par video novērošanas veikšanu (uzlīme no iekšpuses ielīmēta
transportlīdzekļa augšējā labajā vējstikla stūrī). Pirms darbu izpildes trafarēšanu
saskaņot ar Nomnieku.
Trafarēšanas uzlīmju izgatavošanā izmantot tikai speciālās pašlīmējošās auto
līmplēves, kas ir elastīgas un noturīgas uz liektām virsmām, mainīgo laika
apstākļu noturīgas un kurām ir ilgāks ekspluatācijas laiks (vismaz 5gadi)
Lūgums precizēt tehnisko specifikāciju
Lūdzam precizēt tehniskās specifikācijas 11. punktu, kurā ir atsauce uz Latvijas Valsts
standartu LVS 63:2015.
Vēršam uzmanību, ka norādītais standarts vairs nav spēkā un ir aizstāts ar jaunāku
standarta redakciju.
Lūdzam veikt atbilstošus grozījumus tehniskajā specifikācijā, aizstājot atsauci uz spēkā
esošo Latvijas standartu vai paredzot atsauci uz attiecīgajā laikā spēkā esošo standarta
redakciju.
	Iepirkumu komisija, izvērtējot jautājumā norādītos apsvērumus, precizēs tehniskās specifikācijas 11. punktu, aizstājot atsauci uz spēku zaudējušo standarta redakciju ar atsauci uz spēkā esošo Latvijas nacionālo standartu LVS 63 “Operatīvie transportlīdzekļi, krāsojums, aprīkojums”. Tehniskās specifikācijas grozījumi tiks publicēti iepirkumu reglamentējošo normatīvo aktu noteiktajā kārtībā. Piedāvājums sagatavojams atbilstoši grozītajai tehniskajai specifikācijai.



